
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός όρων διενέργειας δημόσιου διεθνή διαγω¬ 
νισμού και διαδικασίας μέχρι την υπογραφή της σύμ¬ 
βασης ανάθεσης τουριστικής αξιοποίησης για τη δη¬ 
μιουργία ζώνης τουρισμού και αναψυχής στην πε¬ 
ριοχή Λαγονήσι Αττικής. 1 

Τροποποίηση των 297370/10.3.98 και 297383/ 

30.3.98 αποφάσεων Υπουργού Γεωργίας. 2 

Σύσταση θέσεων κλάδου γιατρών ΕΣΥ στο Π.Π.Γ.Ν. 
Ηρακλείου καθώς και τροποποίηση/συμπλήρωση 

του Οργανισμού του. 3 

Σύσταση θέσεων κλάδου γιατρών ΕΣΥ στο Γεν. Περ. 

Νοσ. Αττικής «Σισμανόγλειο». 4 

Σύσταση θέσεων κλάδου γιατρών ΕΣΥ στο Γεν. Περ. 

Νοσ. Αττικής «Σισμανόγλειο··. 5 

Σύσταση θέσεων κλάδου γιατρών ΕΣΥ στο Π.Γ.Ν. Παί- 
δων Αθηνών «Π. & Αγλ. Κυριάκού». 6 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Τ/411_6_ (1) 

Καθορισμός όρων διενέργειας δημόσιου διεθνή διαγωνι¬ 
σμού και διαδικασίας μέχρι την υπογραφή της σύμβα¬ 
σης ανάθεσης τουριστικής αξιοποίησης για τη δημιουρ¬ 
γία ζώνης τουρισμού και αναψυχής στην περιοχή Λαγο¬ 
νήσι Αττικής. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 6, 31,33 και 41 (παράρ¬ 
τημα Ια) του Ν. 2160/93 «Ρυθμίσεις για τον τουρισμό και 
άλλες διατάξεις» (ΦΕΚ 118/Α'). 

2. Τις διατάξεις του Π.Δ. 459/93 «Ανασύσταση Υπουρ¬ 
γείου Τουρισμού και καθορισμός των αρμοδιοτήτων του» 
(ΦΕΚ 193/Α"). 

3. Τις διατάξεις του Π.Δ. 27/96 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α’). 

4. Τις διατάξεις του άρθρου 29Α του Ν. 1558/85 προ- 
στεθέντος δια του άρθρου 27 του Ν. 2081/92, όπως αντι¬ 


καταστάθηκε με το άρθρο 1 παρ. 2α του Ν. 2469/97 (ΦΕΚ 
38/Α). 

5. Την με αριθ. 235/240/19.5.98 απόφαση του Δ.Σ./ 
ΕΟΤ για αξιοποίηση έκτασης του ΕΟΤ στην περιοχή Λαγο¬ 
νήσι Αττικής. 

6. Την με αριθ. 3672/7.8.98 επιστολή του Γ.Γ. ΕΟΤ. 

7. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 244/Α'), αποφασί¬ 
ζουμε: 

Άρθρο 1 

Δημιουργία Ζώνης Τουρισμού και Αναψυχής. 

Η δημιουργία ζώνης Τουρισμού και Αναψυχής στην πε¬ 
ριοχή Λαγονήσι Αττικής, σε έκταση ιδιοκτησίας ΕΟΤ, 
όπως αυτή χωροθετήθηκε με τις διατάξεις του άρθρου 6 
και 41 παράρτημα Ια του Ν. 2160/93, θα γίνει με ανάθεση 
της εκτέλεσης όλων των έργων που απαιτούνται για τη δη¬ 
μιουργία, λειτουργία, εκμετάλλευση και οικονομική βιωσι¬ 
μότητα της περιοχής αυτής σε επιχείρηση ή επιχειρήσεις 
(δημόσιες ή ιδιωτικές) ή σε όμιλο επιχειρήσεων (δημόσιων 
ή ιδιωτικών) εφεξής αποκαλούμενου Φορέα Διαχείρισης, 
στον οποίο και στη συνέχεια θα εκμισθωθεί-παραχωρηθεί 
αυτή με απόφαση της Υπουργού Ανάπτυξης, που θα δη- 
μοσιευθεί στην Εφημερίδα της Κυβερνήσεως. Ο φορέας 
διαχείρισης θα επιλεγεί με δημόσιο διεθνή διαγωνισμό 
αξιολόγησης, στον οποίο θα κληθούν να εκδηλώσουν εν¬ 
διαφέρον επιχείρηση ή επιχειρήσεις που θα πληρούν τις 
προϋποθέσεις του άρθρου 4 της παρούσας απόφασης. 

Άρθρο 2 

Διάρκεια παρακολούθησης - 
παρακολούθηση υλοποίησης της επένδυσης. 

1. Η παραχώρηση (εκμίσθωση) θα έχει διάρκεια 40 χρό¬ 
νια από την ημερομηνία υπογραφής της σύμβασης που 
προβλέπεται στο άρθρο 8 της παρούσας. 

2. Η παρακολούθηση υλοποίησης της επιδιωκόμενης 
επένδυσης και ο έλεγχος για την πιστή τήρηση των όρων 
της σύμβασης ανατίθεται στον ΕΟΤ, στην κυριότητα και 
κατοχή του οποίου θα παραμείνουν αυτοδίκαια, οι πάσης 
φύσεως εγκαταστάσεις μετά την λήξη του συμβατικού 
χρόνου άνευ αποζημιώσεως του φορέα και χωρίς να έχει 
καμία απαίτηση για αποζημίωση για καμία αιτία ούτε για 
αδικαιολόγητο πλουτισμό και χωρίς να έχει δικαίωμα αφαι- 

ρέσεως των εγκαταστάσεων και παραρτημάτων της όλης 
επενδύσεως. 

Αρθρο 3 

Στόχοι της επιδιωκόμενης ανάπτυξης. 

1. Οι βασικοί επιδιωκόμενοι στόχοι ανάπτυξης που πρέ¬ 
πει να προστεθούν από τους συμμετέχοντες στο διαγωνι¬ 
σμό είναι: 

α) Η δημιουργία εγκαταστάσεων ειδικής τουριστικής 
υποδομής στην περιοχή με σκοπό τη δημιουργία ζώνης 
τουρισμού και αναψυχής. 

β) Η αναζήτηση του άριστου συνδυασμού αξιοποίησης 
της έκτασης του ΕΟΤ με την ικανοποίηση αφενός του κρι¬ 
τηρίου της οικονομικής βιωσιμότητας των προτεινόμενων 
εγκαταστάσεων και αφετέρου της κάλυψης της ανάγκης 
για δημιουργία ειδικής τουριστικής υποδομής 

γ) Η αρμονική ένταξη των προτεινόμενων Λειτουργιών 
και χρήσεων στο φυσικό περιβάλλον, καθώς και στο ευρύ¬ 
τερο κοινωνικό και λειτουργικό περιβάλλον της περιο¬ 
χής. 

2. Για την επίτευξη των ανωτέρω, το επενδυτικό πρό¬ 
γραμμα που θα προτείνουν οι συμμετέχοντες στο διαγωνι¬ 
σμό πρέπει να περιλαμβάνει υποχρεωτικές και προαιρετι¬ 
κές εγκαταστάσεις ειδικής τουριστικής υποδομής κα. κα¬ 
ταλύματα ως εξής: 

Α. Υποχρεωτικές εγκαταστάσεις, 
α) Ξενοδοχειακά καταλύματα, ΑΑ' τάξης ή Α' τάξης ή 
ΑΑ' και Α' τάξης. 

β) Κέντρο Θαλασσοθεραπείας ή/και Συνεδριακό Κέ¬ 
ντρο. 

γ) Κέντρα Εστίασης και Αναψυχής - Καταστήματα. 

δ) Ξενοδοχειακός Λιμένας (Ν. 2160/93, άρθρο 35). 

ε) Λουτρικές εγκαταστάσεις 

στ) Αθλητικές εγκαταστάσεις. 

ζ) Βιολογικός Καθαρισμός. 

η) Διαμόρφωση περιβάλλοντος χώρου. 

Β. Προαιρετικές εγκαταστάσεις ειδικής υποδομής. 
Κάθε διαγωνιζόμενος με την προσφορά του μπορεί 
προαιρετικά να προτείνει και άλλες εγκαταστάσεις που 
θεωρεί ότι συμβάλλουν συμπληρωματικά στην εύρυθμη 
και ολοκληρωμένη υλοποίηση των στόχων της παραγρά¬ 
φου 1 του παρόντος άρθοου. 

3. Με την προκήρυξη του διαγοινιομού μπορεί να γίνει 
περαιτέρω ανάλυση του περιεχομένου κάθε υποχρεωτι¬ 
κής / προαιρετικής εγκατάστασης. 

4. Οι χρήσεις γης και οι όροι και περιορισμοί δόμησης 
που ισχύουν για όλη την έκταση είναι αυτές που προβλέ- 
πονται στο παράρτημα Ια του άρθρου 41 του Ν. 2160/93, 
με εξαίρεση τα υφιστάμενα -και. ήδη νομιμοποιημένα- 
κτίρια. Με δεδομένη την προτε ραιότητα του στόχου της 
διατήρησης του φυσικού περιβάλλοντος της έκτασης, η 
εκμετάλλευση ορίζεται να μην υπερβαίνει τη μέγιστε επι¬ 
τρεπόμενη κατά το Π.Δ. 61/Δ783 για τις εκτός σχεδίου 
πόλεως περιοχές. 

Άρθρο 4 

Δικαιούμενοι συμμετοχής στο διαγωνισμό. 

1. Στο διαγωνισμό δικαιούνται να συμμετέχουν: Επιχεί¬ 
ρηση ή επιχειρήσεις (φυσ.κά πρόσωπα, Α.Ε., Ε.Π Ε., Ο.Ε., 
Ε.Ε.) ή κοινοπραξίες ή όμιλός των ως άνω επιχειρή¬ 
σεων. 


2. Ο Φορέας Διαχείρισης που θα αναδειχθεί πλειοδότης 
οφείλει, στην περίπτωση που αποτελείται από περισσό¬ 
τερα του ενός πρόσωπα, να προβεί σε σύσταση Α.Ε., της 
οποίας ιδρυτές-μέτοχοι θα είναι τα πρόσωπα που απαρτί¬ 
ζουν το Φορέα Διαχείρισης, τα οποία θα συμμετέχουν στο 
κεφάλαιο της Α.Ε. κατά τα ποσοστά συμμετοχής τους στο 
επενδυτικό σχέδιο. 

3. Το ξενοδοχειακό συγκρότημα ευρίσκεται σήμερα σε 
λειτουργία, υπό την ευθύνη της θυγατρικής εταιρείας του 
ΕΟΤ «Γενικοί Τουριστικοί Επιχειρήσεις Α.Ε.». Ο Ανάδοχος 
! πσχρεούται να προσλάβει το προσωπικό που υπηρετεί 
στο ξενοδοχειακό συγκρότημα κατά το χρόνο κατακύρω- 
σης ίου παρόντος διαγωνισμού. 

Άρθρο 5 

Γνωστοποίηση όρων διεξαγωγής διαγωνισμού. 

Περίληψη της Προκήρυξης με την οποία θα καλούνται οι 
ενδιαφερόμενοι να εκδηλώσουν ενδιαφέρον συμμετέχο¬ 
ντας στο δημόσιο διεθνή διαγωνισμό, θα δημοσιευθεί 52 
τουλάχιστον ημέρες πριν από την ημέρα διεξαγωγής του, 
στην Επίσημη Εφημερίδα των Ευρωπαϊκών Κοινοτήτων 
και σε 3 ημερήσιες Εφημερίδες του Αθηναϊκού Τύπου. 

Άρθρο 6 

Περιεχόμενο προσφοράς - Αξιολόγηση. 

Α. Περιεχόμενο προσφοράς. 

Κάθε διαγωνιζόμενος οφείλει να υποβάλει την προ¬ 
σφορά του μέσα σε σφραγισμένο φάκελο που ονομάζεται 
«ΦΑΚΕΛΟΣ ΠΡΟΣΦΟΡΑΣ» στο έξω μέρος του οποίου θα 
αναγράφεται ο τίτλος του Διαγωνισμού και στο πάνω μέ¬ 
ρος αριστερά η επωνυμία και τα πλήρη στοιχεία του Δια- 
νωνιζόμενου 

Ο «ΦΑΚΕΛΟΣ ΠΡΟΣΦΟΡΑΣ» θα περιλαμβάνει φάκελο 
με την ένδειξη «ΔΙΚΑΙΟΛΟΓΗΤΙΚΑ» και το φάκελο με την 
ένδειξη «ΟΙΚΟΝΟΜΙΚΗ ΠΡΟΣΦΟΡΑ» οι οποίοι θα είναι 
σφραγισμένοι. 

Με την προκήρυξη του διαγωνισμού θα καθοριστούν 
επιπλέον λεπτομέρειες που πρέπει να πληροί ο «ΦΑΚΕ¬ 
ΛΟΣ ΠΡΟΣΦΟΡΑΣ». 

1. Ο φάκελος με την ένδειξη «ΔΙΚΑΙΟΛΟΓΗΤΙΚΑ» πρέ¬ 
πει να περιέχει τα παρακάτω δικαιολογητικά, τα οποία 
πρέπει να φέρουν υπογραφή σε όλες τις σελίδες, σχέδια 
κ.λπ. από πρόσωπο που θα είναι εξουσιοδοτημένο, σύμ¬ 
φωνα με τα οριζόμενα κατωτέρω. 

1.1. Εγγυητική επιστολή συμμετοχής στο διαγωνισμό, 
το ύψος και η διάρκεια της οποίας θα καθοριστούν στην 
προκήρυξη του διαγωνισμού. 

1.2. Έγγραφα νομιμοποίησης του διαγωνιζόμενου. 

α) Όταν ο Διαγωνιζόμενος είναι Α.Ε.: Κωδικοποιημένο 
ή αρχικό καταστατικό, καθώς και κάθε τυχόν τροποποίηση 
αυτού και τα αντίστοιχα ΦΕΚ δημοσίευσης, βεβαίωση της 
Γενικής Γραμματείας Εμπορίου ότι το καταστατικό δεν 
τροποποιήθηκε η σε περίπτωση τροποποιήσεων ποιες εί¬ 
ναι αυτές, ανακοίνωση των μελών του Δ.Σ. σε ΦΕΚ και 
επικυρωμένο απόσπασμα πρακτικού του Δ.Σ. της Α.Ε., με 
το οποίο υποφασίζεται η συμμετοχή στο διαγωνισμό και 
ορίζεται το ή τα πρόσωπα που εξουσιοδοτούνται να υπο¬ 
γράψουν την προσφορά, καθώς και ο Αντίκλητος, κάτοι¬ 
κος Αθηνών που εξουσιοδοτείται να παραλαμβάνει τα έγ¬ 
γραφα που έχουν σχέση με τη διεξαγωγή του διαγωνι¬ 
σμού. 

β) Όταν ο διαγωνιζόμενος είναι ΕΠΕ: Κωδικοποιημένο 
ή αρχικό καταστατικό καθώς και κάθε τυχόν τροποποίηση 
αυτού και τα αντίστοιχα ΦΕΚ, βεβαίωση του αρμόδιου Δι¬ 
καστικού Γραμματέα περί κατάθεσης του καταστατικού 
και των τυχόν τροποποιήσεων που έγιναν μετά την έκδοσή 
του, απόφαση της Γενικής Συνέλευσης των Εταίρων, με 
την οποία αποφασίζεται η συμμετοχή στο Διαγωνισμό και 
καθορίζεται το πρόσωπο ή τα πρόσωπα που εξουσιοδο¬ 
τούνται να υπογράψουν την προσφορά καθώς και ο Αντί¬ 
κλητος, κάτοικος Αθηνών, που εξουσιοδοτείται να παρα- 
λαμβάνει τα έγγραφα που έχουν σχέση με τη διεξαγωγή 
του διαγωνισμού. 

γ) Όταν ο Διαγωνιζόμενος είναι προσωπική Επιχείρηση 
(ΟΕ ή ΕΕ): Καταστατικό και τυχόν τροποποιήσεις του. με 
βεβαίωση του Δικαστικού Γοαμματέα γιο μη δημοσίευση 
άλλων και απόφαση του ή των Διαχειριστών που καθορίζει 
το/τα πρόσωπά που εξουσιοδοτούνται να υπογράψουν 
την προσφορά, καθώς και τον αντίκλητο. 

δ) Όταν ο Διαγωνιζόμενος είναι Φυσικό πρόσωπο και 
δεν καταθέτει αυτοπροσώπως την προσφορά, συμβολαιο¬ 
γραφικό πληρεξούσιο ή εξουσιοδότηση, με θεώρηση από 
αρμόδια αρχή του γνήσιου της υπογραφής, για την εκπρο¬ 
σώπησή του και τον ορισμό αντίκλητου. 

1.3. Πιστοποιητικό Γραμματείας Πρωτοδικών, τελευ¬ 
ταίου μηνός, της έδρας του διαγωνιζόμενου ή ανάλογο έγ¬ 
γραφο για τις αλλοδαπές επιχειρήσεις, από το οποίο να 
προκύπτει ότι δεν έχει λυθεί η Εταιρεία ούτε έχει κηρυχθεί 
σε κατάσταση πτώχευσης ούτε τελεί σε αναγκαστική δια¬ 
χείριση και ανάλογο Πιστοποιητικό ότι δεν εκκρεμεί αί¬ 
τηση για την κήρυξη του διαγωνιζόμενου σε κατάσταση 
πτώχευσης ή αναγκαστικής διαχείρισης. 

1.4. Υπεύθυνη Δήλωση του Ν. 1599/86 για την πλήρη 
αποδοχή των όρων της παρούσας απόφασης και της προ¬ 
κήρυξης του διαγωνισμού καθώς και των τυχόν τροποποι¬ 
ήσεων αυτής που θα γίνουν γνωστές δια του τύπου στους 
παραλήπτες της προκήρυξης πριν από την ημερομηνία 
υποβολής προσφορών, καθώς γιο την πλήρη γνώση των 
τοπικών συνθηκών (γεωγραφική θέση, ανάγλυφο, διαμόρ¬ 
φωση, κλίμα κ.λπ.) και της πραγματικής κατάστασης της 
υπό αξιοποίηση έκτασης. 

1.5. Αποδεικτικό Φορολογικής Ενημερότητας έναντι 
του Ελληνικού Δημοσίου. Σε περίπτωση που ο διαγωνιζό- 
μενος δεν υποχρεούται κατά την ελληνική νομοθεσία οε 
υποβολή φορολογικής δήλωσης, Υπεύθυνη Δήλωση του 
Ν. 1 599/86 για αυτό. 

1.6. Αντίγραφο Ποινικού Μητρώου, έκδοσης τελευ¬ 
ταίου τριμήνου, ή προκειμένου περί Αλλοδαπών φυσικών 
ή νομικών προσώπων ανάλογο έγγραφο, από το οποίο θα 
προκύπτει ότι ο διαγωνιζόμενος δεν έχει καταδικαστεί για 
αδίκημα κλοπής δόλιας χρεωκοπίας, υπεξαίρεσης, απά¬ 
της, εκβίασης, πλαστογραφίας, λαθρεμπορίας, εμπορίας 
ναρκωτικών, εγκλήματα κατά των ηθών και για παραβιά¬ 
σεις της νομοθεσίας περί προστασίας εθνικού νομίσματος 
με αμετάκλητη δικαστική απόφαση, καθώς και πιστοποιη¬ 
τικό της εισαγγελίας από το οποίο να προκύπτει ότι δε δι¬ 
ώκεται για τα ανωτέρω αδικήματα. Τα έγγραφα αυτά θα 
αφορούν (ανάλογα με τη νομική μορφή του διαγωνιζομε- 
νου) τα «τέλη του Διοικητικού Συμβουλίου της επιχείρησης, 
ή τους διαχειριστές, ή τα φυσικά πρόσωπα που λαμβάνουν 
μέρος στο διαγωνισμό χωριστά ή ως μέλη Κοινοπρα¬ 
ξίας. 

1.7. Πράξη σύστασης Κοινοπραξίας. 


Στην περίπτωση συμμετοχής στο διαγωνισμό Κοινοπρα¬ 
ξίας, το κάθε μέλος της ξεχωριστά θσ υποβάλει όλα τα δι- 
καιολογητικά της προηγούμενης παραγράφου ανάλογα με 
τη νομική του μορφή. Επίσης κάθε μέλος της Κοινοπρα¬ 
ξίας θα καταθεσει Υπεύθυνη Δήλωση του Ν. 1599/86, 
στην οποία θα αναφέοεται ότι οι ουμμετέχουσες Επιχει¬ 
ρήσεις ή τα άτομα που συνέστησαν την Κοινοπραξία με 
μόνο σκοπό να αναλάβουν, με την ίδια σύνθεση, την παρα¬ 
χώρηση και εκμετάλλευση της προς αξιοποίηση περιοχής 
ενέχονται και ευθύνονται έναντι της Υπουργού Ανάπτυξης 
σχετικά με την συμμετοχή τους στο διαγωνισμό ενιαία, 
αδιαίρετα και καθ’ ολοκληρίαν, μέχρι και τη σύσταση της 
προβλεπόμενης, στο άρθρο 4 της παρούσας Α.Ε. και την 
υπογραφή της Σύμβασης και δημοσίευση του καταστατι¬ 
κού της κοινοπραξίας νομίμως στο Πρωτοδικείο Αθη¬ 
νών. 

2 Ο Φάκελος με την ένδειξη «ΟΙΚΟΝΟΜΙΚΗ ΠΡΟ¬ 
ΣΦΟΡΑ» θα περιέχει τα παρακάτω δικαιολογητικά, τα 
οποία πρέπει να φέρουν υπογραφή σε όλες τις σελίδες 
από τον κατά την προηγούμενη παράγραφο εξουσιοδοτη¬ 
μένο πρόσωπο. 

2 1. με την ένδειξη προσφορά. Το προσφερόμενο τί¬ 
μημα δύναται να είναι ετήσιο, πενταετές ή εφάπαξ Οι ει¬ 
δικότεροι όροι αναπροσαρμογής, καταβολής και επιβολής 
κυρώσεων, οε περίπτωση άρνησης ή καθυστέρησης υπο¬ 
βολής αυτού θα καθοριστούν μέσα από την προκήρυξη. 
Κάθε διαγωνιζόμενος δικαιούται να υποβάλλει μία μόνο 
προσφορά (για ετήσιο, πενταετές ή εφάπαξ τίμημα ή συν¬ 
δυασμό αυτών). 

2.1. Σχέδιο Γενικής Διάταξης, σε κατάλληλη κλίμακα, 
όπου θα φαίνονται οι βασικές κυκλοφορίες, τα περιγράμ¬ 
ματα των εγκαταστάσεων και των γηπέδων, καθώς και 
Προμελέτης (με ενδεικτικές όψεις και κατόψεις), το πε¬ 
ριεχόμενο των οποίων θα είναι δεσμευτικό για την ορι¬ 
στική μελέτη, σε περίπτωση ανάδειξης του Διαγωνιζομέ- 
νου σε Αναδοχο. Επισημαίνεται ότι η αξιολόγηση της Γ ενι¬ 
κής Διάταξης και της Προμελέτης, αναφορικά με το στόχο 
διατήρησης της περιβαλλοντικής φυσιογνωμίας της έκτα¬ 
σης. θα μπορούσε, να οδηγήσει σε απόρριψη της προσφο¬ 
ράς, ανεξάρτητα από τα οικονομικά της μεγέθη. 

2.2. Γενική Τεχνική Έκθεση, με συνοπτική περιγραφή 
των κτιρίων, εγκαταστάσεων, επιφανειών, υψών, καθε¬ 
στώτος δόμησης της έκτασης κ.λπ. 

2.3. Προϋπολογισμό του προβλεπόμενου επενδυτικού 
σχεδίου 

2.4. Χρονοδιάγραμμα υποβολής των αναγκαίων μελε¬ 
τών, έγκρισής τους από τον ΕΟΤ η τα αρμόδια κατά περί¬ 
πτωση Υπουργεία και Υπηρεσίες και υλοποίησης του 
επενδυτικού σχεδίου. 

2.5. Τους ισολογισμούς των διαγωνιζόμενων των τριών 
τελευταίων ετών, με ανάλυση των λογαιαομών εκμετάλ¬ 
λευσης και των αποτελεσμάτων χρήσης καθώς και το τε¬ 
λευταίο ισοζύγιο. 

2.6. Δήλωση που θα περιέχει τα ονόματα των Τραπεζών 
με τις οποίες συνεργάζονται οι διαγωνιζόμενοι και βεβαιώ¬ 
σεις των Τραπεζών για τη συνεργασία τους. 

2 7. Χρονική και ποσοτική ανάλυση των απαιτούμενων 
κτ φαλαίων γιο την υλοποίηση του προτεινόμενου επενδυ¬ 
τικού σχεδίου, τα ποοοστά ίδιων κεφαλαίων, επιδοτήσεων 
και δανειοδοτήσεων, οι πηγές χρηματοδότησης καθώς και 
επιστολές που θα εκφράζουν το θετικό ενδιαφέρον των 
πηγών αυτών. 



10822 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2.8. Οικονομοτεχνική μελέτη που θα αναφέρεται στην οι¬ 
κονομική βιωσιμότητα της Επένδυσης. Από τη μελέτη 
πρέπει να προκύπτει, μεταξύ των άλλων, η έντοκη περίο¬ 
δος αποπληρωμής της επένδυσης καθώς και η χρονική 
στιγμή κατά την οποία η επένδυση θα αρχίσει να αποδίδει 
με συντελεστή εσωτερικής απόδοσης ίσιο ή μεγαλύτερο 
του 11%. 

Β. Αξιολόγηση 

Η Φερεγγυότητα κάθε διαγωνιζόμενου, ανάλογα με τη 
νομική του μορφή, αποτελεί βασικό κριτήριο αποδοχής ή 
απόρριψης μιας προσφοράς. Με την προκήρυξη του δια¬ 
γωνισμού θα καθοριστεί η μεθοδολογία αξιολόγησης της 
φερεγγυότητας. 

Η αξιολόγηση των προσφορών που ικανοποιούν όλες τις 
απαιτήσεις που καθορίζονται με την παρούσα απόφαση 
θα γίνει από την Επιτροπή Διαγωνισμού με βάση μεθοδο¬ 
λογία που θα καθοριστεί στην προκήρυξη του διαγωνισμού 
και η οποία θα λαβαίνει υπόψη της το προσφερόμενο μί¬ 
σθωμα και το προϋπολογιζόμενο ύψος δαπανών υλοποίη¬ 
σης του προτεινόμενου επενδυτικού σχεδίου. 

Αρθρο 7. 

Διενέργεια του διαγωνισμού. 

1. Ο δημόσιος διεθνής πλειοδοτικός διαγωνισμός θα 
διεξαχθεί την ημερομηνία, την ώρα και στον τόπο που θα 
καθορισθεί στην προκήρυξη του διαγωνισμού. 

2. Επιτροπή διαγωνισμού είναι, σύμφωνα με τις διατά¬ 
ξεις του άρθρου 6 παρ. 18δ του Ν. 2160/93, το Διοικητικό 
Συμβούλιο του Ε.Ο.Τ. 

3. Για την διευκόλυνση του έργου της Επιτροπής Διαγω¬ 
νισμού συστήνεται τριμελής Επιτροπή Παραλαβής Προ¬ 
σφορών, που θα συγκροτηθεί με απόφαση της Υπουργού 
Ανάπτυξης, αποτελούμενη από ένα υπάλληλο του ΕΟΤ, 
ένα υπάλληλο του Υπ. Ανάπτυξης και ένα μέλος του Δ.Σ. 
του ΕΟΤ. 

Έργο της Επιτροπής Παραλαβής Προσφορών είναι: 

α. Η παραλαβή των προσφορών στη συγκεκριμένη ημε¬ 
ρομηνία, ώρα και τόπο που θα καθοριστεί από την προκή¬ 
ρυξη. 

β. Η καταγραφή της επωνυμίας των διαγωνιζομένων, 
στο πρακτικό παραλαβής προσφορών με τη σειρά παρα¬ 
λαβής τους. 

γ. Η αποσφράγιση για κάθε διαγωνιζόμενο, με τη σειρά 
που θα έχει ήδη καταγραφεί, του φακέλου προσφορά και 
ο έλεγχος ύπαρξης των φακέλων με την ένδειξη «ΔΙΚΑΙΟ- 
ΛΟΓΗΤΙΚΑ» και «ΟΙΚΟΝΟΜΙΚΗ ΠΡΟΣΦΟΡΑ». Σε περί¬ 
πτωση που δεν υπάρχουν και οι δύο φάκελοι αυτό κατα¬ 
γράφεται στο πρακτικό και η προσφορά ως μη αποδεκτή 
επιστρέφεται χωρίς να παρέχεται στο διαγωνιζόμενο δι¬ 
καίωμα για ένσταση. 

δ. Η αποσφράγιση των φακέλων με την ένδειξη «ΔΙ- 
ΚΑΙΟΛΟΓΗΤΙΚΑ», η μονογραφή όλων των εγνράφων και 
στοιχείων που περιλαμβάνονται σ’ αυτούς, ο έλεγχος αν 
υπάρχουν όλα τα προβλεπόμενα από την προκήρυξη. Σε 
περίπτωση έλλειψης ή απόρριψης ενός ή περισσότερων 
εγγράφων, επειδή η διατύπωση δεν είναι σύμφωνη με το 
αντίστοιχο υπόδειγμα ή με τις απαιτήσεις της προκήρυ¬ 
ξης, η αντίστοιχη προσφορά αποκλείεται από την περαι¬ 
τέρω διαδικασία και επιστρέφεται μαζί με την Εγγυητική 
Επιστολή συμμετοχής και με σφραγισμένο το φάκελο με 
την ένδειξη «ΟΙΚΟΝΟΜΙΚΗ ΠΡΟΣΦΟΡΑ» επί αποδείξει 
στο διαγωνιζόμενο. 


Αν ο διαγωνιζόμενος αρνηθεί να παραλάβει την επι- 
στρεπτέα προσφορά, δηλώνοντας έγγραφα ότι προτίθεται 
να υποβάλλει ένσταση, η Επιτροπή μπορεί να αναλάβει τη 
φύλαξη της προσφοράς εφόσον ο διαγωνιζόμενος δηλώ¬ 
σει γραπτά ότι απαλλάσσει την Επιτροπή Παραλαβής και 
την Επιτροπή Διαγωνισμού από οποιαδήποτε ευθύνη, εξ’ 
αιτίας της ενέργειας αυτής. 

Μετά την ολοκλήρωση της αποσφράγισης και του ελέγ¬ 
χου των φακέλων με την ένδειξη «ΔΙΚΑΙΟΛΟΓΗΤΙΚΑ», κα¬ 
ταγράφεται στο πρακτικό ποιοι από τους συμμετέχοντες 
γίνονται δεκτοί στο διαγωνισμό και ανακοινώνεται το απο¬ 
τέλεσμα στους παρευρισκόμενους. 

ε. Η αποσφράγιση του φακέλου με την ένδειξη «ΟΙΚΟ¬ 
ΝΟΜΙΚΗ ΠΡΟΣΦΟΡΑ», η μονογραφή όλων των εγγρά¬ 
φων και δικαιολογητικών που υπάρχουν σ’ αυτόν, ο έλεγ¬ 
χος αν υπάρχουν όλα τα προβλεπόμενα στην προκήρυξη. 
Αν το επενδυτικό σχέδιο .μιας προσφοράς δεν περιλαμβά¬ 
νει τις υποχρεωτικές εγκαταστάσεις ειδικής υποδομής και 
τα καταλύματα (άρθρο 3 της παρούσας), κρίνεται απαρά¬ 
δεκτη και επιστρέφεται στο διαγωνιζόμενο χωρίς δικαί¬ 
ωμα ένστασης. 

Μετά την ολοκλήρωση της αποσφράγισης και του ελέγ¬ 
χου των φακέλων με την ένδειξη «ΟΙΚΟΝΟΜΙΚΗ ΠΡΟ¬ 
ΣΦΟΡΑ» καταγράφεται στο πρακτικό ποιοι τελικά γίνονται 
δεκτοί στο διαγωνισμό και με πρακτικό παράδοσης και πα¬ 
ραλαβής παραδίδεται στην Επιστροπή Διαγωνισμού το 
πρακτικό παραλαβής των προσφορών και όλοι οι φάκελοι 
που κατατέθηκαν από τους συμμετέχοντες στο Διαγωνι¬ 
σμό. 

4. Η Επιστροπή Διαγωνισμού θα προβεί σε αξιολόγηση 
των προσφορών των διαγωνιζομένων, σύμφωνα με τα ορι¬ 
ζόμενα στο άρθρο 6 της παρούσας και με τη μεθοδολογία 
που θα καθοριστεί στην προκήρυξη του διαγωνισμού και 
θα εισηγηθεί στην Υπουργό Ανάπτυξης την κατακύρωση 
του αποτελέσματος του διαγωνισμού στον πλειοδότη, ή 
την επανάληψη του διαγωνισμού σε περίπτωση που κρίνει 
ότι καμία προσφορά δεν ανταποκρίνεται στις απαιτήσεις 
της παρούσας απόφασης και της προκήρυξης. 

5. Ενστάσεις κατά του κύρους του διαγωνισμού, σε 
οποιοδήποτε στάδιο, υποβάλλονται στην Επιτροπή Διαγω¬ 
νισμού, η οποία εισηγείται προς την Υπουργό Ανάπτυξης 
την απόρριψη ή το αποδεκτό της ένστασης. 

Άρθρο 8. 

Κατακύρωση αποτελέσματος - 
Σύμβαση παραχώρησης. 

1. Η Υπουργός Ανάπτυξης, μετά τη σχετική εισήγηση 
της Επιτροπής Διαγωνισμού, και αφού λάβει υπόψη της 
τυχόν ενστάσεις κατά του κύρους του διαγωνισμού θα εκ- 
δώσει απόφαση κατακύρωσης του αποτελέσματος του 
διαγωνισμού, η οποία θα δημοσιευθεί στην Εφημερίδα της 
Κυβερνήσεως. 

2. Μετά την δημοσίευση της απόφασης κατακύρωσης, 
θα γίνει γραπτή πρόσκληση του πλειοδότη προκειμένου 
αυτός να προσέλθει σε τακτό χρονικό διάστημα από την 
παραλαβή της πρόσκλησης για την υπογραφή της σύμβα¬ 
σης παραχώρησης. 

Με την σύμβαση παραχώρησης θα ρυθμίζονται όλα τα 
θέματα που αφορούν την αξιοποίηση της περιοχής, σύμ¬ 
φωνα με τις διατάξεις του Ν. 2160/93, της παρούσας 
απόφασης και σύμφωνα με τους αναλυτικότερους όρους 
της προκήρυξης του διαγωνισμού. 

Η Σύμβαση καταρίζεται με συμβολαιογραφικό έγγραφο 
και υπογράφεται από το Φορέα Διαχείρισης και την 
Υπουργό Ανάπτυξης. Τα δικαιώματα και οι αμοιβές συμβο¬ 
λαιογράφων κ.λπ. καθορίζονται σύμφωνα με τις διατάξεις 
της παρ. 17 του άρθρου 6 του Ν. 2160/93 και βαρύνουν 
εξ' ολοκλήρου το Φορέα Διαχείρισης. 

2.1. Ο πλειοδότης υποχρεούται να προσκομίσει στην 
προθεσμία που του έχει ταχθεί για υπογραφή της σύμβα¬ 
σης: 

α. Εγγυητική Επιστολή Καλής Εκπλήρωσης των όρων 
της Σύμβασης και Εγγυητική Επιστολή Καλής Εκτέλεσης 
της Επένδυσης το ύφος και η χρονική διάρκεια των οποίων 
θα καθοριστεί με την προκήρυξη του διαγωνισμού. 

β. Εξοφλημένα τιμολόγια δημοσίευσης της περίληψης 
της προκήρυξης. 

γ. Αποδεικτικά, σε περίπτωση εταιρείας, οποιοσδήποτε 
μορφής, ότι έχει προβεί σε τροποποίηση του Καταστατι¬ 
κού ως προς τη διάρκεια λειτουργίας της, αν αυτή δεν κα¬ 
λύπτει το χρονικό διάστημα μέχρι τη λήξη της παραχώρη¬ 
σης, ή σύστασης Α.Ε., εφόσον εμπίπτει στα προβλεπό- 
μενα στο άρθρο 4 της παρούσας απόφασης. 

Αν ο πλειοδότης δεν προσέλθει στην ταχθείσα προθε¬ 
σμία για υπογραφή της σύμβασης ή δεν προσκομίσει τα 
απαραίτητα δικαιολογητικά τότε καταπίπτει υπέρ του ΕΟΤ 
η εγγυητική επιστολή συμμετοχής στο διαγωνισμό. 

2.2. Σε κάθε περίπτωση η μετά την κατακύρωση οποια¬ 
δήποτε άρνηση ή καθυστέρηση υπογραφής της σύμβασης 
παραχώρησης ;υε υπαιτιότητα του πλειοδότη θα έχει ως 
συνέπεια με απόφαση της Υπουργού Ανάπτυξης, αθροι- 
στικώς: 

α. Την κατάπτωση υπέρ του ΕΟΤ της Εγγυητικής Επι¬ 
στολής Συμμετοχής στο Διαγωνισμό, ως ποινική ρήτρα. 

β. Τον καταλογισμό σε βάρος του πλειοδότη, και σε πε¬ 
ρίπτωση κοινοπραξίας σε βάρος των μελών της, του ετή¬ 
σιου ή εφάπαξ τιμήματος που θα οφείλεται μέχρι την πα¬ 
ράδοση της προς αξιοποίηση έκτασης σε νέο Φορέα Δια¬ 
χείρισης. και 

γ. Κάθε άλλη αποζημίωση για οποιαδήποτε ζημιά του 
ΕΟΤ. Στην περίπτωση αυτή και εφόσον η προσφορά του 
επόμενου κατά σειρά διαγωνιζόμενου θεωρείται συμφέ- 
ρουσα, η Υπουργός Ανάπτυξης μπορεί να ανακαλέσει την 
απόφαση κατακύρωσης και να εκδόσει νέα κατακυρώνο¬ 
ντας το αποτέλεσμα του διαγωνισμού στον επόμενο δια- 
γωνιζόμενο ή να επαναπροκηρύξει την αξιοποίηση της πε¬ 
ριοχής με τους ίδιους ή τροποποιημένους όρους. 

Σε όλες τις παραπάνω περιπτώσεις η Υπουργός Ανά¬ 
πτυξης δικαιούται να κατακυρώσει το διαγωνισμό στον 
επόμενο πλειοδότη, εφόσον ισχύει η προσφορά του και η 
αντίστοιχη Εγγυητική Επιστολή Συμμετοχής στο Διαγωνι¬ 
σμό ή να τον επαναλάβει με τους ίδιους ή τροποποιουμέ- 
νους όρους. 

3. Η Υπουργός Ανάπτυξης διατηρεί το δικαίωμα, από τη 
δημοσίευση της περίληψης της προκήρυξης του διαγωνι¬ 
σμού μέχρι την κατακύρωση του αποτελέσματος του, να 
ματαιώσει ή να ακυρώσει το Διαγωνισμό: 

3.1. Για παράτυπη διεξαγωγή, εφόσον η παρατυπία 
επηρεάζει το αποτέλεσμα του διαγωνισμού. 

3.2. Αν το αποτέλεσμα του Διαγωνισμού κρίνεται αιτιο¬ 
λογημένα μη ικανοποιητικό για τον ΕΟΤ, 

3.3. Αν ο ανταγωνισμός υπήρξε ανεπαρκής, ή αν υπάρ¬ 
χουν ενδείξεις ότι έγινε συνεννόηση των διαγωνιζομένων 
προς αποφυγή πραγματικού ανταγωνισμού. 


3.4. Για οποιοδήποτε άλλο σπουδαίο, κατά την αιτιολο¬ 
γημένη κρίση της, λόγο. 

Σε κάθε περίπτωση ούτε η Υπουργός Ανάπτυξης, ούτε 
ο ΕΟΤ έχει ευθύνη ή υποχρέωση να αποζημιώσει τους δια- 
γωνιζόμενους για οποιαδήποτε δαπάνη ή ζημία θα έχουν 
υποστεί για την προετοιμασία και υποβολή της προσφο¬ 
ράς τους, ιδιαίτερα στην περίπτωση που δεν θα γίνει δε¬ 
κτή η προσφορά ή θα αναβληθεί ή θα ακυρωθεί ή θα μα¬ 
ταιωθεί ο διαγωνισμός σε οποιοδήποτε στάδιο και χρόνο 
και για οποιοδήποτε από τους παραπάνω λόγους. 

Άρθρο 9 

Με την προκήρυξη του Διαγωνισμού: 

1. θα περιγράφει αναλυτικά η προς αξιοποίηση έκταση 
όπως αυτή θα φαίνεται στα τοπογραφικά διαγράμματα 
που θα την συνοδεύουν και θα αποτελούν αναπόσπαστο 
μέρος της. 

2. θα προσδιοριστεί ο τύπος, το περιεχόμενο, η διάρ¬ 
κεια ισχύος και ο χρόνος και τρόπος επιστροφής των Εγ¬ 
γυητικών Επιστολών Συμμετοχής στο Διαγωνισμό, Καλής 
Εκτέλεσης της Επένδυσης, Καλής Εκπλήρωσης των όρων 
της Σύμβασης παραχώρησης καθώς και ο τύπος της Οικο¬ 
νομικής προσφοράς των διαγωνιζομένων. 

3. θα καθοριστούν οι Εφημερίδες στις οποίες θα γίνει 
δημοσίευση της περίληψης του διαγωνισμού. 

4. θα προσδιοριστούν οι αναγκαίοι χρόνοι εντός των 
οποίων οι Φορέας Διαχείρισης θα υποβάλει στον ΕΟΤ τις 
απαιτούμενες μελέτες και δικαιολογητικά, ο χρόνος ολο¬ 
κλήρωσης της διαδικασίας εκπόνησης και υποβολής των 
μελετών, ελέγχων και εγκρίσεων μέχρι την έκδοση των 
απαιτούμενων οικοδομικών αδειών και κατασκευής των 
επενδύσεων. 

5. θα προσδιοριστεί λεπτομερώς η μεθοδολογία αξιο¬ 
λόγησης της οικονομικής προσφοράς των διαγωνιζομένων 
και η μεθοδολογία αξιολόγησης της φερεγγυότητάς τους. 

6. θα καθοριστεί κάθε άλλη λεπτομέρεια που θα δια¬ 
σφαλίζει την ομαλή διεξαγωγή του διαγωνισμού. 

Άρθρο 10. 

1. Από τις διατάξεις της παρούσας απόφασης δεν προ- 
καλείται επιβάρυνση στον προϋπολογισμό του Υπ. Ανά¬ 
πτυξης (φορέας 35/10). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 1998 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-»- 

Αριθ. 32 4588 ( 2 ) 

Τροποποίηση των 297370/10.3.98 και 297383/30.3.98 
αποφάσεων Υπουργού Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 41 και 43 του Ν. 2538/97 
«Τροποποίηση της κείμενης νομοθεσίας για τα γεωργικά 
και κτηνιατρικά φάρμακα, ρύθμιση χρεών συνεταιριστικών 
οργανώσεων και άλλες διατάξεις» (ΦΕΚ 242/Α). 

2. α) Τις υπ' αριθ. 297370/10.3.98 και 297384/ 
30.3.98 αποφάσεις μας με τις οποίες συγκροτήθηκε και 
αναμορφώθηκε εν συνεχεία η συγκρότηση της Εθνικής 




10824 


ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Επιτροπής Εισήγησης Κυρώσεων (ΦΕΚ 273 και 342/Β) 
β) Την υπ' αριθ. 297383/30.3.98 απόφασή μας με την 
οποία συστήθηκαν και συγκροτήθηκαν Εθνικά Κλιμάκια 
Ελέγχου Τροφίμων και καθορίστηκαν οι αρμοδιότητες 
τους (ΦΕΚ 156/Β). 

3. Την ανάγκη τροποποίησης των αποφάσεων αυτών, 
όσον αφορά τη συγκρότηση της Εθνικής Επιτροπής Εισή¬ 
γησης Κυρώσεων και Εθνικού Κλιμακίου Ελέγχου. 

4. Το γεγονός ότι από τις τροποποιήσεις αυτές δεν προ¬ 
κύπτουν δαπάνες σε βάρος του Κρατικού Προϋπολογι¬ 
σμού, αποφασίζουμε: 

1. α) Τροποποιούμε την υπ' αριθ. 297370/10.3.98 από¬ 
φασή μας με την οποία συγκροτήθηκε η Εθνική Επιτροπή 
Εισήγησης Κυρώσεων και καθορίστηκαν οι αρμοδιότητες 
αυτής (ΦΕΚ 273/Β) κατά το μέρος που αφορά την σύν¬ 
θεση του β' μέλους ως ακολούθως: 

«β. - Κωνσταντίνο Οικονομόπουλο μόνιμο υπάλληλο του 
Υπουργείου Γεωργίας με αναπληρωτή αυτού τον Από¬ 
στολο Χρόνη μόνιμο επίσης υπάλληλο του Υπουργείου Γε- 
ωργίας, όταν επιλαμβάνεται θεμάτων που έχουν σχέση με 
τα προϊόντα ή τρόφιμα φυτικής προέλευσης. 

- Βασίλειο Στύλα μόνιμο υπάλληλο του Υπουργείου Γε¬ 
ωργίας με αναπληροιτή αυτού τον Σωτήριο Μοσχοβίτη μό¬ 
νιμο επίσης υπάλληλο του Υπουργείου Γεωργίας, όταν 
επιλαμβάνεται θεμάτων που έχουν σχέση με τα προϊόντα ή 
τρόφιμα ζωικής προέλευσης». 

β) Τροποποιούμε την υπ’ αριθ. 297383/30.3.98 από¬ 
φασή μας και προστίθεται ως μέλος στο Εθνικό Κλιμάκιο 
Ελέγχου που εδρεύει στη Θεσσαλονίκη και ασχολείται με 
τους ελέγχους στο συσκευασμένο θερμικά επεξεργα¬ 
σμένο γάλα αγελάδας - Συσκευασμένη γιαούρτη ή τύπο 
γιαούρτης - Τυροκομικά προϊόντα οποιοσδήποτε μορφής 
και συσκευασίας καθώς και Μέλι, ως ακολούθως: 

«στ.στ. Ιωάννης Χολογγούνης υπάλληλος του Υπουρ¬ 
γείου Οικονομικών και αναπληρωτής αυτού η Αθανασία 
Βαγγλή υπάλληλος του ίδιου Υπουργείου». 

2. Κατά τα λοιπά ισχύουν οι υπ’ αριθ. 297370/10.3.98, 
297384/30.3.98 και 297383/30.3.98 αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 1998 

Ο ΥΠΟΥΡΓΟΣ 

ΣΤ. ΤΖΟΥΜΑΚΑΣ 
-♦- 

Αριθ. Αία/6001/97 (3) 

Σύσταση θέσεων κλάδου γιατρών ΕΣΥ στο Π.Π.Γ.Ν. Ηρα¬ 
κλείου καθώς και τροποποίηση/συμπλήρωση του Ορ¬ 
γανισμού του. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2519/97 (ΦΕΚ 165/Α/97). 

2. Τις διατάξεις της παρ. 1 του άρθρ. 25, του Ν. 
1397/83 (143/Α783). 

3. Τις διατάξεις των άρθρων 56 και 64 του Ν. 2071/92 
(ΦΕΚ 123/Α792) όπως αυτές συμπληρώθηκαν με τα άρ¬ 
θρα 4 και 8 του Ν. 2194/94 (ΦΕΚ 34/Α794). 

4. Τις διατάξεις της παρ. 2 του άρθρου 1 του Ν. 


2469/97 (ΦΕΚ 38/Α797) και το γεγονός ότι από τις διατά¬ 
ξεις της παρούσας απόφασης εκτιμάται ότι η ετήσια δα¬ 
πάνη που θα απαιτηθεί, ανέρχεται στο ποσό των 
(56.400.000) δρχ. και θα προβλέπεται για τα επόμενα έτη 
στον προϋπολογισμό του Νοσοκομείου. Για το τρέχον 
έτος, η σχετική δαπάνη θα βαρύνει τον προϋπολογισμό 
του Υπουργείου Υγείας και Πρόνοιας (Φ. 210 ΚΑΕ 5173), 
θα προσδιορισθεί και θα δεσμευθεί κατά την έγκριση πλή¬ 
ρωσης των συνιστώμενων θέσεων. 

5. Τις διατάξεις του άρθρου 84 του Ν. 2071/92 (ΦΕΚ 
123/Α792). 

6. Την αρ. ΔΥ3α/οικ. 878/96 (ΦΕΚ 924/Β796) από¬ 
φαση περί ανάθεσης αρμοδιοτήτων στους Υφυπουργούς 
Υγείας και Πρόνοιας. 

7. Την αρ. 1107147/1239/0067/96 (ΦΕΚ 922/Β /96) 
απόφαση περί ανάθεσης αρμοδιοτήτων στον Υφυπουργό 
Οικονομικών. 

8. Την αριθ. ΔΙΔΚ./Φ1/23470/97 (ΦΕΚ 924/Β) από¬ 

φαση περί ανάθεσης αρμοδιοτήτων στον Υφυπουργό 
Εσωτερικών, Δημόσιας Διοίκησης και Αποκέντρωσης με 
την οποία συμπληρώθηκε η όμοια αριθ. ΔΙΔΚ/Φ/ 

20199/97 (ΦΕΚ 801/Β'). 

9. Τις σχετικές αποφάσεις Δ/Στου Π.Π.Γ.Ν. Ηρακλείου, 
αποφασίζουμε: 

1. Συνιστώνται και προστίθενται στον Οργανισμό του 
Περ. Παν. Γεν. Νοσ. Ηρακλείου, οι παρακάτω θέσεις κλά¬ 
δου γιατρών ΕΣΥ: 

ΕΙΔΙΚΟΤΗΤΑ ΒΑΘΜΟΣ ΣΥΝΟΛΟ 

Επ. Α' επιμ. Β' 

Παιδιατρικής ή Καρ¬ 
διολογίας ή Πνευμο- 
νολογίας ή Παιδοχει- 
ρουγρικής ή Αναισθη- 
σιολογίας (για την 
εντατική Νοσηλεία 

Παίδων) 1 2 3 

Παθολογίας - Ογκο¬ 
λογίας (με εμπειρία 
στις Μεταμοσχεύσεις 

Μυελού) 11 2 

Παιδιατρικής (με 
εμπειρία στην Παιδια¬ 
τρική Αιματολογία - 

Ογκολογία) - 1 1 

Αιματολογίας (με 
εμπειρία στην Παιδια¬ 
τρική Αιματολογία/Ο- 

γκολογία) - 1 1 

Σύνολο 7 

2. Η αριθ. Α3β/οικ. 825/88 (ΦΕΚ 11/Β788) υπουργική 
απόφαση «Οργανισμός του Π.Π.Γ.Ν. Ηρακλείου» η οποία 
τροποποιήθηκε με τις αρ. Α3β/6923/88 (313/Β /88) και 
Υ4α/7324/94 (873/Β794) υπουργικές αποφάσεις, τρο¬ 
ποποιείται και συμπληρώνεται όπως παρακάτω: 

Στο άρθρο 12 «στελέχωση διοικητικής υπηρεσίας» στην 
ΚΑΤΗΓΟΡΙΑ ΤΕ, καταργείται μια (1) θέση του κλάδου ΤΕ 
Οδοντοτεχνικής και προστίθεται κλάδος ΤΕ Οπτικής με 
μία (1) θέση. 

Οι συγκεκριμμένοι κλάδοι διαμορφώνονται ως εξής: 

Β’ ΚΑΤΗΓΟΡΙΑ 

Κλάδος ΤΕ Οδοντοτεχνικής 

- Μία (1) θέση 
Κλάδος ΤΕ Οπτικής 

- Μία (1) θέση 

Κατά τα λοιπά το συμπληρούμενο ή τροποποιούμενο 
άρθρο παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 1998 


Ειδικότητα Βαθμός 

Αριθμός 

Σύνολο 

Παθολογίας ΕΒ 

2 

2 

(με εξειδίκευση 



στη λοιμωξεολογία) 



Αιματολογίας ΕΒ 

1 

1 


ΓΕΝ. ΣΥΝΟΛΟ 

3 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 1998 


ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗ! ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΣΤ. ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 


ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΣΤ. ΜΠΕΝΟΧ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 


-♦- 

Αριθ. Α1α/8002/97 

Σύσταση θέσεων κλάδου γιατρών ΕΣΥ στο Γεν. Περ. Νοσ. 
Αττικής «Σισμανόγλειο». 


-ί- 

Αριθ. Α1 α/7456/97 < 5 > 

Σύσταση θέσεων κλάδου γιατρών ΕΣΥ στο Γεν. Περ. Νοσ. 
Αττικής «Σισμανόγλειο». 


ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 34 του Ν. 2519/97 (ΦΕΚ 
165/Α797). 

2. Τις διατάξεις της παρ. 1 του άρθρ. 25 του Ν. 1397/83 
(ΦΕΚ 143/Α783). 

3. Τις διατάξεις των άρθρων 56 και 64 του Ν. 2071 /92 
(ΦΕΚ 123/Α792) όπως συμπληρώθηκαν με τα άρθρα 4 
και 8 του Ν. 2194/94 (ΦΕΚ 34/Α794). 

4. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α797) και το γεγονός ότι από τις διατάξεις της 
απόφασης αυτής εκτιμάται ότι η ετήσια δαπάνη που θα 
απαιτηθεί, ανέρχεται στο ποσό των 37.500.000 δρχ. και 
θα προβλέπεται για τα επόμενα έτη στον προϋπολογισμό 
του Νοσοκομείου. Γ ία το τρέχον έτος η σχετική δαπάνη θα 
βαρύνει τον προϋπολογισμό του Υπουργείου Υγείας και 
Πρόνοιας (Φ. 210 ΚΑΕ 5173), θα προσδιορισθεί και θα 
δεσμευθεί κατά την έγκριση πλήρωσης των συνιστώμενων 
θέσεων. 

5. Την αρ. ΔΥ3α/οικ. 878/96 (ΦΕΚ 924/Β /96) από¬ 
φαση ανάθεσης αρμοδιοτήτων στους Υφυπουργούς 
Υγείας και Πρόνοιας. 

6. Την αρ. 1107147/1239/0067/96 (ΦΕΚ 922/Β796) 
απόφαση ανάθεσης αρμοδιοτήτων στον Υφυπουργό Οι¬ 
κονομικών. 

7. Την αριθ. ΔΙΔΚ./Φ1 /23470/97 (ΦΕΚ 924/Β/97) 
απόφαση ανάθεσης αρμοδιοτήτων στον Υφυπουργό Εσω¬ 
τερικών, Δημόσιας Διοίκησης και Αποκέντρωσης με την 
οποία συμπληρώθηκε η όμοια αριθ. ΔΙΔΚ/Φ1/20199/97 
(ΦΕΚ 801). 

8. Την αρ. 8/98 απόφαση Διοικητικού Συμβουλίου του 
Νοσ. Αττικής «ΣΙΣΜΑΝΟΓΛΕΙΟ» και την ανάγκη λειτουρ¬ 
γίας της νέας Πανεπιστημιακής Δ' Παθολογικής Κλινικής, 
αποφασίζουμε: 

Συνιστώνται και προστίθενται στον Οργανισμό του 
Γ.Π.Ν. Αττικής «ΣΙΣΜΑΝΟΓΛΕΙΟ», οι παρακάτω θέσεις 
κλάδου γιατρών ΕΣΥ: 


ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 34 του Ν. 2519/97 (ΦΕΚ 
165/Α797). 

2. Τις διατάξεις της παρ. 1 του άρθρ. 25 του Ν. 1397/83 
(ΦΕΚ 143/Α783). 

3. Τις διατάξεις των άρθρων 56 και 64 του Ν. 2071/92 
(ΦΕΚ 123/Α792) όπως συμπληρώθηκαν με τα άρθρα 4 
και 8 του Ν. 2194/94 (ΦΕΚ 34/Α794). 

4. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α797) και το γεγονός ότι από τις διατάξεις της 
απόφασης αυτής εκτιμάται ότι η ετήσια δαπάνη που θα 
απαιτηθεί, ανέρχεται στο ποσό των 11.600.000 δρχ. και 
θα προβλέπεται για τα επόμενα έτη στον προϋπολογισμό 
του Νοσοκομείου. Για το τρέχον έτος η σχετική δαπάνη θα 
βαρύνει τον προϋπολογισμό του Υπουργείου Υγείας και 
Πρόνοιας (Φ. 210 ΚΑΕ 5173), θα προσδιορισθεί και θα 
δεσμευθεί κατά την έγκριση πλήρωσης των συνιστώμενων 
θέσεων. 

5. Την αρ. ΔΥ3α/οικ. 878/96 (ΦΕΚ 924/Β /96) από¬ 
φαση ανάθεσης αρμοδιοτήτων στους Υφυπουργούς 
Υγείας και Πρόνοιας. 

6. Την αρ. 1107147/1239/0067/96 (ΦΕΚ 922/Β796) 
απόφαση ανάθεσης αρμοδιοτήτων στον Υφυπουργό Οι¬ 
κονομικών. 

7. Την αριθ. ΔΙΔΚ./Φ1/23470/97 (ΦΕΚ 924/Β/97) 
απόφαση ανάθεσης αρμοδιοτήτων στον Υφυπουργό Εσω¬ 
τερικών, Δημόσιας Διοίκησης και Αποκέντρωσης με την 
οποία συμπληρώθηκε η όμοια αριθ. ΔΙΔΚ/Φ1/20199/97 
(ΦΕΚ 801). 

8. Την αρ. 12/97 απόφαση Διοικητικού Συμβουλίου του 
Π.Γ.Νοσ. Αττικής «Σισμανόγλειο», αποφασίζουμε: 

Συνιστάται και προστίθεται στον Οργανισμό του Γεν. 
Περ. Νοσ. Αττικής «Σισμανόγλειο» μία (1) θέση κλάδου 
γιατρών ΕΣΥ, ειδικότητας Ρευματολογίας και βαθμού 
Διευθυντή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Αυγούστου 1998 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΣΤ. ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 
-♦- 

Αριθ. Α1α/14996/97 (6) 

Σύσταση θέσεων κλάδου γιατρών ΕΣΥ στο Π.Γ.Ν. Παίδων 

Αθηνών ·<Π. & Αγλ. Κυριάκού». 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 34 του Ν. 2519/97 (ΦΕΚ 
165/Α797). 

2. Τις διατάξεις της παρ. 1 του άρθρ. 25 του Ν. 1397/83 
(ΦΕΚ 143/Α783). 

3. Τις διατάξεις των άρθρων 56 και 64 του Ν. 2071/92 
(ΦΕΚ 123/Α792) όπως συμπληρώθηκαν με τα άρθρα 4 
και 8 του Ν. 2194/94 (ΦΕΚ 34/Α794). 

4. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α797) και το γεγονός ότι από τις διατάξεις της 
απόφασης αυτής εκτιμάται ότι η ετήσια δαπάνη που θα 
απαιτηθεί, ανέρχεται στο ποσό των 15.000.000 δρχ. και 
θα προβλέπεται για τα επόμενα έτη στον προϋπολογισμό 
του Νοσοκομείου. Για το τρέχον έτος η σχετική δαπάνη θα 
βαρύνει τον προϋπολογισμό του Υπουργείου Υγείας και 
Πρόνοιας (Φ. 210 ΚΑΕ 5173), θα προσδιορισθεί και θα 


δεσμευθεί κατά την έγκριση πλήρωσης των συνιστώμενων 
θέσεων. 

5. Την αρ. ΔΥ3α/οικ. 878/96 (ΦΕΚ 924/Β796) από¬ 
φαση ανάθεσης αρμοδιοτήτων στους Υφυπουργούς 
Υγείας και Πρόνοιας. 

6. Την αρ. 1107147/1239/0067/96 (ΦΕΚ 922/Β796) 
απόφαση ανάθεσης αρμοδιοτήτων στον Υφυπουργό Οι¬ 
κονομικών. 

7. Την αριθ. ΔΙΔΚ./Φ 1/23470/97 (ΦΕΚ 924/Β/97) 
απόφαση ανάθεσης αρμοδιοτήτων στον Υφυπουργό Εσω¬ 
τερικών, Δημόσιας Διοίκησης και Αποκέντρωσης με την 
οποία συμπληρώθηκε η όμοια αριθ. ΔΙΔΚ/Φ1/20199/97 
(ΦΕΚ 801). 

8. Την αρ. 21/97 απόφαση Διοικητικού Συμβουλίου του 
Νοσ. Παίδων «Π. & Αγλ. Κυριάκού» καθώς και τις ανάγκες 
του Τμήματος Δηλητηριάσεων, αποφασίζουμε: 

Συνιστώνται και προστίθενται στον Οργανισμό του 
Π.Γ.Ν. Παίδων Αθηνών ·<Π. & Αγλ. Κυριάκού», οι παρακάτω 


θέσεις κλάδου γιατρών ΕΣΥ: 



Ειδικότητα 

Βαθμός 

Αριθμός 

Σύνολο 

Παθολογίας ή 
Παιδιατρικής 

Επιμ. 

Β' 

2 

2 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 13 Αυγούστου 1998 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΣΤ. ΜΠΕΝΟΣ Ν. ΧΡΙΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




